Baie dankie Jakkie vir uitstekende diens en wonderlike kos. Ons het heerlik gebly en dit was 'n voorreg om by die Boutique Hotel te kon oorbly.
My man en seun moet in Riversdal oorbly vir die Oakdale/Boland Landbou naweek em ek het die akkommodasie vir hulle gekies vir 'n bietjie bederf. Daar is nooit genoem dat ontbyt ekstra sal kos nie. Toe ek oorspronklik daaroor navraag doen is net aangedui dat gaste ingelig word oor die tye met aankoms. Die per nag prys was buitensporig hoog vir die geriewe as jy in ag neem dat daar nie eers DStv-kanale beskikbaar was nie. Indien ek voor die tyd besef het watter teleurstelling die verblyf sou wees, sou hulle veel eerder die ekstra paar kilometers van Witsand af ingery het vir veel beter verblyf teen baie beter tariewe en geriewe. Wat 'n teleurstelling!
Ons is hartlik deur Jakkie verwelkom. Die kamers is baie netjies en die diens was puik. Dit is werklik 'n pragtige gebou. Jakkie het haar uitstekend van haar taak gekwyt en het ons so tuis laat voel. Sy was uiters behulpsaam. Ons sal beslis weer daar oorbly as die geleentheid hom voordoen.
Ons het dit baie geniet en jy kan sien die hotel is opgeknap en ons is mal oor die houtvloere en bykomstighede! Almal was vriendelik en behulpsaam! Kos was baie lekker en ons sal dit vir enige iemand aanbeveel!
Ek kan sonder twyfel die Boutique Hotel aanbeveel vir hulle puik diens, waarde vir geld, goed toegerustheid en baie vriendelike personeel. Hierdie Hotel is beslis 'n aanwins vir Riversdale se toerisme en is sentraal geleë. Ek sal enige tyd weer daar tuisgaan.